Yrome kymarokomo , enetupuhnanõme kuexirykõke , Ritonõpo maro exĩko sytatose . Imaro oseremãko sytatose , aomihpyry ae ro . Ynara tymerose Ritonõpo omiryme aomipona pyra exiketõ poko : “ Toto zehno exine . Naeroro ynara akene , jesaka omõpyra ekurehnõko mã toto . Jũme ytopyra mã toto moro pata pona . Ymaro ytopyra mã toto oserematoh taka . ” Morara tymerose Ritonõpo omiryme pakatokõ poko . Moino ro , sero nono ritopõpyry poe ro , aerohtoh tõtyhkase roropa .
